Gaius Sempronius Tuditanus (consul 129 a.C.n.)

Gaius Sempronius C.f. Tuditanus (natus saeculo 2 a.C.n., mortuus post annum 129 a.C.n. Pergami) vir publicus, rerum gestarum scriptor atque iuris peritus Romanus fuit.

 Cursus honorum 
Anno 146 a.C.n. bello Lucii Mummii in Graecia interfuitMarcus Tullius Cicero, Epistulae ad Atticum XIII 32,2 et anno 145 quaestor electus estOp.cit. XIII 4,1. Anno 132 praetor fuit et anno 129 una cum Manio Aquillio consulatum administravit. Tuditanus, cum iudicia de agro a Tiberio Graccho diviso sibi a senatu tributa vitare velletAppianus Alexandrinus, Bellum Civile I 80, expeditionem in Iapodes coepitTitus Livius, Periochae LIX; Appianus Alexandrinus, Bellum Illyricum 30. Quibus victis triumphavit. Hostius praeterea poeta Bellum Histricum - nunc autem perditum - de hac expeditione composuit.

 Scriptor 
Tuditanus Libros MagistratuumMacrobius, Satirae I,11,1 et I,13,2. - verisimile XIIIAulus Gellius, Noctes Atticae XIII 15,4 - composuit. Praeterea auctor est Historiae RomanaeDion.Hal. I,13,2 ab initiis ad secundum saeculum a.C.n. Quae opera nunc perdita sunt.

 Bibliographia 



 Notae 

Tuditanus, Gaius
Categoria:Senatores
Categoria:Praetores
Categoria:Historici Romani antiqui
Categoria:Iuris consulti